Locul din România unde turiștii se pot bucura de ape cristaline și de peisaje de vis. Cei care au vizitat această zonă au rămas cu o experiență unică. Traseul se află în munți.
Turiștii care merg în Munții Parâng se pot bucura de peisaje unice. De la Rânca, traseul către Defileul Galbenului, în Baia de Fier, este unul cu adevărat spectaculos și a fascinat pe toată lumea.
Cei care vor să descopere locul și să admire peisajele o pot face cu un ATV, dar sunt mulți turiști care aleg să meargă pe jos, pentru a se bucura de drumeție.
Persoanele care vor să aibă parte de această experiență trebuie să meargă prin munți timp de două ore. După aceea, vor descoperi natura sălbatică, dar și apele cristaline și pădurile verzi.
“S-au săturat acasă, trebuie să se plimbe. E zonă puţin cunoscută, dar e linişte. Sunt câteva cascade, multe peisaje”, a spus un turist pentru Observator News.
Chiar și copiii recunosc că peisajele din natură sunt unele inedite. “Noi am văzut cascade, peisaje foarte frumoase şi baraje”, a adăugat o fetiță care a venit alături de familie.
Locul nu este unul foarte cunoscut, dar cei care ajung aici au rămas cu o părere foarte bună în urma experienței. Sunt mai multe cascade în zonă, iar turiștii consideră că acestea ar trebui promovate.
“La fiecare 50 de m, că e pe stânga, că e pe dreapta, e câte o cascadă superbă. Trebuie promovată pentru oameni care iubesc muntele”, a spus un turist.
Mulți turiști iubitori de natură vin în zonă și sunt chiar mai multe obiective turistice pe care le pot vedea, cum ar fi Cheile Galbenului, de exemplu.
“Sunt foarte mulţi turişti care vor să vadă natura, vor să vadă ceva nou. Sunt lacul Petrimanu, Galbenu, Cheile Galbenului, cum suntem aici, chiar foarte frumoase”, a transmis un ghid turistic, potrivit Costi Tița, ghid turistic.
Pentru a încerca lucruri noi, turiștii sunt dornici să parcurgă traseul din munți și să aibă parte de o drumeție spectaculoasă. Toată lumea a fost impresionată de acest loc.
Cât costă, totuși, o asemenea experiență? Cei care vor să aibă parte de frumusețile traseului din Munții Parâng trebuie să știe că prețurile pornesc de la 300 de lei.